ועדת הכספים, כנסת 17, פרוטוקול מספר 807, 2008-06-10 12:10

סטס מיסז'ניקוב: אני פותח את ישיבת ועדת הכספים בתקנות מס הכנסה (כללים בדבר ניהול פנקסי חשבונות של חברות בהשקעות חוץ של שותפויות מסוימות וקביעת הכנסתן החייבת (תיקון), התשס"ח-2008.

מיכל דויטש-הנר: התקנות הללו הן תיקון נוסף לתקנון מס הכנסה שידועות בשמן כתקנות הדולריות.

מיכל דויטש-הנר: במרץ עשינו תיקון לחוק התיאומים בשל אינפלציה ובמסגרת התיקון לחוק עשינו תיקון בכל מיני תקנות משנה שקשורות לחוק התיאומים.

מיכל דויטש-הנר: במסגרת התיקון הקודם לתקנות הדולריות שאושר על ידכם ביום 18 במרץ 2008, יצרנו מפלט מהתקנות הדולריות לגבי חברות שלא רוצות להחיל על עצמן את התקנות הדולריות בשנות המס 2007 או 2008 ובלבד שהודיעו עד מאי.

מיכל דויטש-הנר: הבעיות הן שתיים.

מיכל דויטש-הנר: הבעיה הראשונה שעל פי נוסח התקנות ולא כפי שהתכוונו לא כל החברות יש להן את הזכות לצאת מגדר התקנות וזאת טעות שתיקנו.

מיכל דויטש-הנר: הדבר הנוסף הוא שראינו שלמרות שהתקנות אושרו על ידכם במהירות המהירה ביותר בתחילת מרץ 2008, הן פורסמו רק בסוף מאי.

מיכל דויטש-הנר: היה עיכוב עם כל הסט, כן רטרואקטיבי או לא רטרואקטיבי, עם המפרסמים, ורצינו להקל ולקבוע שההודעה על יציאה מתחולת התקנות הדולריות תהיה עד סוף יוני.

יעקב ליצמן: זאת אומרת שאנחנו יכולים לאשר ושר המשפטים יכול לעכב.

מיכל דויטש-הנר: אני מבקשת מכם לאשר.

מיכל דויטש-הנר: התיקון וההנחה על שולחן ועדת הכספים היו עוד לפני הפרסום.

מיכל דויטש-הנר: ראינו כבר אז, באמצע מרץ, שזה מעט מדיי עד סוף מאי ולכן אנחנו מביאים בפניכם תיקון נוסף להאריך את המועד להגשת הודעה עד סוף יוני ואנחנו נפעל לפרסום התקנות הללו לאחר שיאושרו על ידכם ונקבל מכתב אישור בהקדם האפשרי.

שגית אפיק: זה לא קצר מדיי עד סוף יוני?<

מיכל דויטש-הנר: לא.

מיכל דויטש-הנר: אני לא יכולה יותר בגלל הגשת דוחות.

מיכל דויטש-הנר: יש לי חודש, עד סוף מאי, ועוד חודש.

יעקב ליצמן: יש מישהו שמתנגד?

יעקב ליצמן: אני הייתי מתנגד בגלל משרד המשפטים.

יעקב ליצמן: משרד המשפטים סחב את זה חודשיים.

ראובן ריבלין: משרד המשפטים יודע מה הוא מדברר רק מהיום ב-11 בבוקר.

ראובן ריבלין: הם אפילו לא מתכוננים, כל כך הם מזלזלים בכנסת.

יעקב ליצמן: אם אתה מצטרף אלי, יש לנו רוב.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה התקנות אושרו

יעקב ליצמן: אני אומר לפרוטוקול שלא יכול להיות שאחרי שוועדת כספים מאשרת, משרד המשפטים יעכב.

מיכל דויטש-הנר: ניסיתי להבהיר שאנחנו כבר עבדנו על התיקון עוד לפני שזה התאשר.

יעקב ליצמן: זה עוד יותר גרוע.

יעקב ליצמן: את מחזקת את דבריי.

סטס מיסז'ניקוב: אני מוריד מסדר היום את תקנות מס הכנסה (פחת מואץ) ומעביר לשבוע הבא.

סטס מיסז'ניקוב: ישבתי עם רם בלניקוב והוא הבטיח לעשות שיפורים בתקנות האלה.

סטס מיסז'ניקוב: לכן אני נותן לו מרווח זמן עד שבוע הבא לעשות זאת.

סטס מיסז'ניקוב: זה חשוב והשיפורים שהוא הבטיח לעשות הם עוד יותר חשובים.

אבשלום וילן: מה חסר לך בתקנות?

סטס מיסז'ניקוב: תקופת זמן יותר ארוכה.

סטס מיסז'ניקוב: הוא הבטיח לבדוק את זה ולדעתי צריך לתת לו את הזמן.

סטס מיסז'ניקוב: בשבוע הבא יש יום התעשיין ואנחנו נאשר זאת במסגרת יום התעשיין.

סטס מיסז'ניקוב: תודה.